KOMMISSIONENS FORORDNING (EU) Nr. 793/2011
af 5. august 2011
om forbud mod fiskeri i kategori 9, »frysetrawlere til pelagisk fiskeri«, i Mauretaniens økonomiske zone for fartøjer, der fører en EU-medlemsstats flag
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (1), særlig artikel 36, stk. 2, og
ud fra følgende betragtninger:
(1)
Ved Rådets forordning (EF) nr. 704/2008 af 15. juli 2008 om indgåelse af en protokol om de fiskerimuligheder og den finansielle modydelse, der er fastsat i fiskeripartnerskabsaftalen mellem Det Europæiske Fællesskab og Den Islamiske Republik Mauretanien, for perioden 1. august 2008 - 31. juli 2012 (2) begrænses fiskerimulighederne for kategori 9 (frysetrawlere til pelagisk fiskeri) til en referencemængde på 250 000 t.
(2)
På grundlag af artikel 2, stk. 3, i ovennævnte forordning er der blevet tildelt en supplerende kvote på 50 000 t for perioden 1. august 2010 - 31. juli 2011, så den samlede referencemængde udgør 300 000 t.
(3)
Ifølge de oplysninger, Kommissionen har modtaget, har de registrerede fangster i denne fiskerikategori taget af fartøjer, der fører de pågældende medlemsstaters flag eller er registreret i de pågældende medlemsstater, nået et sådant omfang, at kvoten for ovennævnte referenceperiode er opbrugt.
(4)
Derfor bør der indføres forbud mod fiskeri for denne fiskerikategori -
VEDTAGET DENNE FORORDNING:
Artikel 1
Opbrugt kvote
Den fiskekvote, der er tildelt de pågældende medlemsstater, anses for at være opbrugt fra den 19. juli 2011.
Artikel 2
Forbud
Der indføres forbud mod fiskeri i kategori 9 for fartøjer, der fører de pågældende medlemsstaters flag eller er registreret i de pågældende medlemsstater, fra den 19. juli 2011 til den 31. juli 2011. Det er i denne periode ligeledes forbudt at opbevare om bord, omlade og lande fisk, som de pågældende fartøjer har fanget.
Artikel 3
Ikrafttræden
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 5. august 2011.